Barna: "Florin Cîțu a arătat că nu poate conduce nimic, trebuie să plece".
Florin Cîțu l-a revocat pe ministrul Justiției, Stelian Ion. Dan Barna a tunat după decizia premierului. Barna: "Florin Cîțu a arătat în această seară că nu poate conduce nimic".
Premierul Florin Cîțu a arătat că nu poate conduce nimic și trebuie să plece, a scris pe Facebook liderul USRPLUS Dan Barna, după de prin-ministrul a anunțat revocarea ministrului Justiției Stelian Ion (USRPLUS)."Florin Cîțu a arătat în această seară că nu poate conduce nimic. Cu atât mai puțin un Guvern. Abuzul de putere, deciziile luate noaptea ca hoții nu sunt marca înregistrată a lui Liviu Dragnea. Iar Florin Cîțu a arătat că e mai rău decât Dragnea. Și asta pentru că înșală cu cinism și rea voință așteptările unui electorat care a cerut altceva. Florin Cîțu trebuie să plece", a scris Barna pe Facebook.Premierul Florin Cîțu l-a revocat miercuri seara pe ministrul Justiției Stelian Ion, susținând că se opune reformelor. "Acum câteva minute am trimis președintelui României cererea de revocare din funcția de Ministru de Justitie a domnului Stelian Ion. Nu voi accepta în Guvernul României miniștri care să se opună modernizării României. Stelian Ion este un ministru care nu a reușit să se impună în coaliție, nu a reușit să își ducă la bun sfârșit proiectele. De exemplu: desființarea secției speciale care nici dupa opt luni de mandat nu a fost desființată", a declarat Florin Cîțu, care a spus că va numi la Justiție un ministru interimar.Cîțu: Îmi asum această deciziePremierul a spus că a informat liderii coaliției despre această demitere."Nu mai aducem pe nimeni în Guvern care să șantajeze, care să nu înțeleagă că aici nu vorbim despre primari, comunități, ci despre interesul cetățenilor. România trebuie dezvoltată. Doar pentru că colegii noștri de la USR PLUS nu au foarte mulți primari nu înseamnă că românii trebuie să aibă de suferit. Îmi asum această decizie. (…) Este un proiect dedicat pentru asfalt, apă, canalizare, gaz. Este un simbol al modernizării României", a adăugat Cîțu.Acesta a dat asigurări că această guvernare va continua."Sper ca USR PLUS să aibă responsibilitatea să nu aleagă ieșirea de la guvernare, precum comunică de azi dimineață pe diverse canale. Această coaliție este datoare să livreze reforme pentru români. Vă asigur că această guvernare continuă și vom depăși acest moment", a mai spus premierul.Disputele au apărut miercuri în ședința de Guvern, care a fost întreruptă la prânz. Reluarea acesteia a fost programată pentru ora 19.00. Motivul suspendării l-a reprezentat intenția premierului Florin Cîțu de a introduce pe ordinea de zi suplimentară aprobarea programului "Anghel Saligny", în valoare de 50 de miliarde de lei. Reprezentanții USRPLUS au spus că pentru acest program este nevoie de un acord în Coaliție și au transmis că nu vor participa la ședință.